Համերգի աւարտին, «Յովհաննէս Թումանեան» մասնաճիւղի վարչութիւնը իր շնորհակալութիւնները յայտնեց մեծ վարպետին, իսկ Եաքովոս Քոլանեան, իր կարգին խօսք առնելով՝ շնորհակալութիւն յայտնեց օրուան կազմակերպիչ մարմինին՝ իրեն ընձեռուած առիթին համար: Ան նաեւ իր խորին երջանկութիւնը յայտնեց անոր համար, որ սրահին մէջ կը գտնուէր նաեւ հայրենի բազմավաստակ երաժշտագէտ Տիգրան Մանսուրեանը, որ իր կարգին բեմ բարձրանալով՝ շնորհաւորեց կիթարիստ վարպետին բացառիկ կատարումները: